9. Ζητήματα δεοντολογίας σχετικά με τη διοίκηση των επιχειρήσεων (
Πριν από την ψηφοφορία:
Derek Roland Clark
(EN) Κυρία Πρόεδρε, ενόψει της επόμενης ψηφοφορίας επί της έκθεσης Lehne σχετικά με ζητήματα δεοντολογίας, μπορώ να μάθω τον λόγο διεξαγωγής αυτής της ψηφοφορίας; Επρόκειτο να συζητηθεί χθες βράδυ σύμφωνα με τη διαδικασία εκτάκτων παρεμβάσεων. " διαδικασία ακυρώθηκε και εμείς καλούμαστε να ψηφίσουμε επί ενός θέματος που δεν έχει συζητηθεί, μολονότι αυτό δεν προβλέπεται. Προς ενημέρωσή σας, κυρία Πρόεδρε, όταν αυτή η έκθεση εξετάστηκε από την Επιτροπή Απασχόλησης πριν από λίγο καιρό, κανείς σε αυτήν την επιτροπή δεν γνώριζε τι σημαίνει δεοντολογία μέχρι να τους το εξηγήσω - ούτε καν η πρόεδρος! Ως εκ τούτου, εκτιμώ ότι δεν είναι σωστό να προχωρήσουμε σε ψηφοφορία επί αυτής της άγνωστης πρότασης ψηφίσματος, η οποία δεν έχει συζητηθεί.
Πρόεδρος
Μπορώ να σας πω ότι συζητήθηκε στην Επιτροπή Νομικών Θεμάτων, από την οποία και προέρχεται, και έχει περάσει από όλες τις δέουσες διαδικασίες, γι' αυτό σκοπεύω να προχωρήσω στην ψηφοφορία.
